જોકે આ કોમનવેલ્થ દેશો વચ્ચેનો રમતોત્સવ છે. મર્યાદિત દેશો વચ્ચે. એક જમાનામાં બ્રિટનનો તાજ જ્યાં તપતો હતો, તે દેશોનું સંગઠન એટલે કોમનવેલ્થ – રાષ્ટ્રકૂળ. હવે રાષ્ટ્રકૂળની જરૂર છે કે નહીં, તે જુદી વાત છે, પણ ભારતની અહિંસક ક્રાંતિના કારણે બ્રિટિશરોને સલામત દેશ છોડી જવાની તક મળી હતી. ભારતને આઝાદી આપ્યા પછી બીજા રાષ્ટ્રો પણ બ્રિટીશરોએ છોડી દેવા પડ્યાં હતાં. તે દેશો વચ્ચે એક કડી જળવાઈ રહે તે માટે કોમનવેલ્થ ગેમ્સ રમાતી રહે છે. ભારતે ભૂતકાળમાં પણ સારો દેખાવ કર્યો હતો અને આ વખતે વધારે સારો દેખાવ કર્યો છે. તેની સામે આઈપીએલ પણ ધૂમ મચાવી રહી છે. આઈપીએલ જોનારાની સંખ્યા વધી જશે. પણ એક તરફ કોમનવેલ્થમાં એક સુવર્ણચંદ્રક મળે અને ખેલપ્રેમીઓને ખુશી જાય, જ્યારે બીજી બાજુ આઈપીએલની એક મેચમાં રોમાંચક મુકાબલો થાય એટલે સટ્ટો અને સેટિંગ યાદ આવી જાય.